CPF จัดกิจกรรมธรรมบรรยาย
CPF จับมือ วิทยาลัยเทคนิคสุรนารี จัดกิจกรรมธรรมบรรยายในโครงการธรรมาภิบาล ในหัวข้อ “ทำงานอย่างมีความสุข ไม่ทำเรื่องทุกข์ให้กับผู้อื่น” ณ วิทยาลัยเทคนิคสุรนารี อ.โชคชัย จ.นครราชสีมา เมื่อเร็วๆนี้
20 ก.ค. 2561

นายธรภัทร แสงจันทร์ (ที่ 3 จากขวา) ผู้อำนวยการวิทยาลัยเทคนิคสุรนารี และนายทวีสิน คุณากรพิทักษ์กุล (ที่ 2 จากซ้าย) กรรมการผู้จัดการ กิจการไก่กระทง บริษัท เจริญโภคภัณฑ์อาหาร จำกัด (มหาชน) หรือ CPF ร่วมกับ สำนักส่งเสริมจริยธรรมองค์กร ซีพีเอฟ จัดกิจกรรมธรรมบรรยายในโครงการธรรมาภิบาล ที่ซีพีเอฟดำเนินการอย่างต่อเนื่องเป็นปีที่ 8 ด้วยมุ่งมั่นสร้างสังคมแห่งความสุขนำธรรมะมาเป็นเข็มทิศในการดำเนินชีวิต
โดยได้นิมนต์พระราชธรรมนิเทศ (พระพยอม กลฺยาโณ) เจ้าอาวาสวัดสวนแก้ว จังหวัดนนทบุรี มาเป็นพระวิทยากรบรรยายธรรมในหัวข้อ “ทำงานอย่างมีความสุข ไม่ทำเรื่องทุกข์ให้กับผู้อื่น” ให้กับ คณะครูและนักศึกษาวิทยาลัยเทคนิคสุรนารี บุคลากรซีพีเอฟ ตลอดจนผู้แทนจากหน่วยงานราชการและชาวชุมชนใกล้เคียง รวมกว่า 1,000 คน ณ วิทยาลัยเทคนิคสุรนารี อ.โชคชัย จ.นครราชสีมา เมื่อเร็วๆนี้